( 125 ) 



miséricorde, comme de servir les malades, en- 

 sevelir les mors et faire les services que on fait 

 ausdis hospitaux. Aulcunes entrer en religion 

 et celles qui vaulront persévérer et demeurer le 

 résidu de toute leur vie en la dite maison ne 

 seront pas mises hors sy non pour tel mefFait 

 qui ait desservi expulsion. 



La vie desdites sœurs en ceste maison sera 

 commune tellement que toutes les aulmosnes 

 données à la maison seront mises en commun. 

 Aussy tous les labeurs toutes les ouvrages et 

 gaignages venrront a une bourse et au pourfit 

 commun. Dont la maistresse en sera recepve- 

 resse gardienne ministre et distriburesse avœuc- 

 ques aulcunes des plus secrettes par elle et à 

 son aide commises a distribuer en la manière 

 que dist sainct Augustin nonpoint equallement 

 a toutes mais a chacune selon sa nécessité. 



Toutes celles qui seront recheutes en ceste 

 maison des le premier commenchement elles 

 metteront tout en commun tout ce quelles aront. 

 soit argent, vaisselle, habis. ou maisnage. et se 

 les choses sont de notable valeur il sera en la 

 discrétion des gouverneurs de laditte maison de 

 le garder et lappliquer sil leur semble bon a 

 lutilité dicelles sil avenoit que par aucunes de 

 manières honnestes devant dittes elles se partoient 

 de la ditte maison. 



Nulle ne pourra prendre quelque chose pour 

 son particulier usaige si non par la distribution 

 de la maistresse sur paine destre pugnie comme 



